system
Răspunde în limba română, în stilul Wikipedia, cat mai corect gramatical.
user
Ce poți împărtăși despre Râul Bârzava, Timiș?
assistant
Bârzava este un râu ce izvorește în Munții Semenic, în județul Caraș-Severin și curge spre nord până în aval de lacul Breazova, unde face un cot brusc spre vest păstrându-și această direcție până în aval de Reșița de unde se îndreaptă spre nord-vest. Curge printr-o vale adâncă și împădurită săpată în șisturi cristaline. Afluenții ei mai importanți de pe stânga - Văliug, Crainic, Râul Alb, Secu, Valea Mare și Domainul - sunt scurți și străbat mai cu seamă rocile necalcaroase din nordul Munților Aninei.

Străbate județul Timiș și provincia Voivodina din Serbia și se varsă în râul Timiș. Are o lungime de 166 km din care 127 km în România. Pe o porțiune de 3,8 km râul marchează frontiera româno-sârbească.

Note

Referințe

 Jovan Đ. Marković (1990): Enciklopedijski geografski leksikon Jugoslavije; Svjetlost-Sarajevo; ISBN 86-01-02651-6
 Atlas svijeta, Fifth edition (1974); Jugoslavenski leksikografski zavod
 Administrația Națională Apelor Române - Cadastrul Apelor - București
 Institutul de Meteorologie și Hidrologie - Rîurile României - București 1971 
 Trasee turistice - județul Caraș 
 Trasee turistice - județul Timiș

Hărți 

 Harta județului Timiș 
 Harta Județului Caraș-Severin 
 Harta Munții Semenic 
 Harta Munții Aninei

Galerie 

Bazinul Timiș-Bega
Râuri din județul Caraș-Severin
Râuri din județul Timiș
Râuri din Serbia
Geografia Voivodinei